cyanic-selkie/wikianc huggingface dataset:
Tutti Frutti (kappale)
Historia
”Tutti Frutti” nousi ilmestyttyään Yhdysvaltain singlelistan sijalle 17 ja R&B-listan sijalle 2. R&B-listalla se pysyi 22 viikon ajan. Single myi 200 000 kappaletta puolessatoista viikossa. Vuoteen 1968 mennessä sitä oli myyty jo yli kolme miljoonaa kappaletta.
Kappaleesta tekivät pian sen ilmestymisen jälkeen omat listoilla menestyneet versionsa myös Elvis Presley ja Pat Boone. Moni tunnettu rocklaulaja on kertonut kappaleen olleen heille nuorena merkittävä vaikuttaja.
Kunnianosoitukset
Rolling Stone -lehti sijoitti ”Tutti Fruttin” kaikkien aikojen parhaiden laulujen listallaan sijalle 43. Yhdysvaltain kongressin kirjasto lisäsi ”Tutti Fruttin” kansalliseen rekisteriinsä vuonna 2009. Se kuvaili kappaletta käänteentekeväksi Yhdysvaltain musiikissa ja sanoi kappaleen yhdistäneen R&B:tä, bluesia, boogie woogieta ja gospelia tavalla, joka oli läpimurto rock and rolliksi kutsuttuun uuteen rohkeaan, pelottavaan ja räväkkään maailmaan.
Niinistö-Jokelantörmä
Niinistö-Jokelantörmä on Kouvolan kaupungin pienalue Niinistön kaupunginosassa, Valkealan suuralueella. Se kattaa Niinistön tilastoalueella sijaitsevat Valkealan taajamaan kuuluvat taajama-alueet Valtatie 15:n pohjoispuolella. Pienalue rajautuu Lappalanjärveen, Jokelanjokeen, Valkealanväylään (Valtatie 15), Lukkarinmäen pellon halkovaan soratiehen ja Pekkolantiehen.
Niinistö-Jokelantörmän pienalueella sijaitsee Niinistön ja Jokelantörmän asuinalueet. Alueella sijaitsee Niinistön koulu, Jokelan päiväkoti, Marja-Ahon päiväkoti, Valkealan mailapelihalli sekä Kouvolan skeittihalli, Jokelan paloasema ja Jokelan S-Market.
Love You like a Love Song
Love You like a Love Song on yhdysvaltalaisen tuotantotiimi Selena Gomez & the Scenen kappale heidän kolmannelta, When the Sun Goes Down -studioalbumiltaan. Sen julkaisi Hollywood Records digitaalisesti ladattavana singlenä 17. kesäkuuta 2011 sekä Yhdysvaltain CHR-radiokanavilla 17. elokuuta 2011.
Kappaleen sanoittivat Antonina Armato sekä Tim James. Sama kaksikko myös tuotti kappaleen nimellä Rock Mafia. Vastaavana sanoittajana toimi Adam Schmalhol sekä vastaavana tuottajana Devrim Karaoglu. Gomezin mukaan kappaleen oli tarkoitettu kuulostavan erilaiselta verrattuna hänen aiempaan musiikilliseen materiaaliinsa. "Love You like a Love Song" on tempoltaan keskitasoinen electropop-kappale eurodiscorytmillä. Kappaleen sanat kertovat rakkaussuhteesta sen ensisijaisessa vaiheessa.
"Love You like a Love Song" oli menestys Pohjois-Amerikassa, jossa se saavutti Yhdysvaltain Billboard Hot 100 -listan sijan kaksikymmentäkaksi sekä Canadian Hot 100 -listan sijan kymmenen. Siitä tuli yhtyeen menestynein single Yhdysvalloissa pysyttyään kaikista pisimpään listoilla, myytyään yli kaksi miljoonaa kopiota sekä saavutettuaan Recording Industry Association of American (RIAA) myöntämän tuplaplatinalevyn. Kappale kuitenkin epäonnistui saamaan samanlaista menestystä kansainvälisesti, päästyään monilla listoilla vain viidenkymmenen parhaan joukon huonommalle puolelle. Tästä huolimatta se kuitenkin onnistui pääsemään Belgiassa sijalle neljätoista sekä myymään kultaa Australiassa ja Ruotsissa.
Kappaleen "Love You Like a Love Song" musiikkivideon ohjasivat Geremy Jasper ja Georgie Greville. Se sisältää Gomezin esittämässä kappaletta japanilaisessa karaokebaarissa. Video aiheutti kiistaa maalin käytöstä hevosessa; maali osoittautui myöhemmin myrkyttömäksi. Myrkyttömästä maalista sekä Humane societyn valvonnasta huolimatta hevoskohtaukset poistettiin videon lopullisesta versiosta.
Messier 12
Messier 12 (tai NGC 6218) on pallomainen tähtijoukko Käärmeenkantajan tähdistössä. Sen löysi Charles Messier 30. toukokuuta 1764. Kohteen suhteellinen kirkkaus on 6,7m ja etäisyys aurinkokunnastamme noin 16 000 valovuotta. Kohteen kirkkaimmat tähdet ovat noin +12m.
Kellon suuralue
Kellon suuralue on Oulun kaupungin suuralue. Se muodostettiin 1. tammikuuta 2013, kun Haukiputaan kunta lakkautettiin ja liitettiin osaksi Oulun kaupunkia. Suuralueen muodostaa lakkautetun Haukiputaan kunnan eteläosa ja se käsittää kaksi kaupunginosaa. Suuralueella asuu noin 6 000 ihmistä. Suuralue rajoittuu Haukiputaan, Pateniemen, Kaijonharjun, Korvensuoran, Jäälin ja Kiimingin suuralueisiin.
Messier 12
Messier kuvasi kohteen nebulaksi, vasta vuonna 1783 William Herschel havaitsi kohteen muodostuvan yksittäisistä tähdistä.
August Benjamin af Schultén
August Benjamin af Schultén (24. joulukuuta 1856 Viipuri – 28. – 29. syyskuuta 1912 Pariisi) oli suomalainen kemisti ja vapaaherra. Hän oli Helsingin yliopistossa dosenttina 1883–1904 ja siirtyi Pariisiin 1901. Hänen tutkimuskohteitaan olivat mineraloginen kemia, mineraalisynteesi ja epäorgaanisten suolojen valmistus.
Af Schulténin vanhemmat olivat Suomen senaatin oikeusosaston varapuheenjohtaja, todellinen valtioneuvos, vapaaherra Otto Reinhold af Schultén ja Anna Karolina Törnqvist. Hän pääsi ylioppilaaksi 1873 Helsingin yksityislyseosta ja valmistui filosofian kandidaatiksi ja maisteriksi 1877 sekä filosofian lisensiaatiksi ja tohtoriksi 1881. Vuosina 1892–1894 hän toimitti Naturen -nimistä aikakauslehteä.
Af Schulten oli aatelissäädyssä edustaja valtiopäivillä 1894, 1897, 1899 ja 1900.
Af Schultén oli naimisissa vuodesta 1883 Johanna Törngrenin kanssa. Hänen veljensä oli Maximus af Schultén.
Alusvesi
Alusvesi on kesällä järvissä harppauskerroksen alapuolella olevaa vettä. Harppauskerroksen päällä on päällysvesi.
Aleksandr Almetov
Aleksandr Almetov (18. tammikuuta 1940 Kiova – 21. syyskuuta 1992 Moskova) oli neuvostoliittolainen jääkiekkoilija. Hän oli pelipaikaltaan keskushyökkääjä. Almetov oli Neuvostoliiton maajoukkueen parhaita pelaajia 1960-luvulla. Hän voitti yhden olympiakullan ja neljä maailmanmestaruutta, ja hänet valittiin MM-kilpailujen tähdistöjoukkueeseen vuosina 1965 ja 1967. Almetov pelasi Neuvostoliiton maajoukkueessa 107 maaottelua ja teki 75 maalia vuosina 1959–1967. Hänen laitahyökkääjinään pelasivat useimmiten Veniamin Aleksandrov ja Konstantin Loktev.
Almetov edusti seuratasolla TsSKA Moskovaa. Hän pelasi 220 liigaottelua tehden 212 maalia Neuvostoliiton mestaruussarjassa. Kyllästyttyään elämään tiukasta kurinpidostaan tunnetun TsSKA:n valmentaja Anatoli Tarasovin alaisuudessa Almetov lopetti jääkiekkouransa vuonna 1967 vain 27 vuotiaana ja elätti sen jälkeen itsensä sekatyömiehenä, toimien muun muassa haudankaivajana moskovalaisella Vagankovon hautausmaalla jolle hänet on myös haudattu.
HMS Sundsvall (K24)
HMS Sundsvall (runkonumero K24) on Ruotsin laivaston Göteborg-luokan korvetti.
Valmistus
Alus tilattiin 1. joulukuuta 1985 Karlskronan telakalta. Se laskettiin vesille 29. marraskuuta 1991 ja valmistui 7. kesäkuuta 1993.
Palvelus
Alus on 4. meritorjuntalaivueessa Bergassa. Se kuului huhtikuusta elokuuhun 2007 kansainväliseen korvettiosastoon, joka oli koottu YK:n rauhanturvatehtävään Libanonin rannikolla (UNIFIL).
Džaba Kankava
Džaba Kankava (, s. 18. maaliskuuta 1986 Tbilisi, Gruusian SNT, Neuvostoliitto) on georgialainen jalkapalloilija, joka edustaa Ranskan Ligue 1:ssä pelaavaa Stade Reimsiä. Aiemmin hän on edustanut Tbilisin Dynamoa, FK Alania Vladikavkazia, FK Arsenal Kiovaa, FK Dnipro Dnipropetrovskia sekä FK Kryvbas Kryvyi Rihiä.
Kankava on kuulunut vuodesta 2004 Georgian jalkapallomaajoukkueessa, jonka kapteeni hän on. Yhteensä hän on pelannut maajoukkueessa 57 ottelua tehden niissä yhden maalin.
Muuta
30. maaliskuuta 2014 Kankava pelasti Ukrainan valioliigan ottelussa Dynamo Kiovan pelaajan Oleh Husjevin hengen, kun tämä oli törmännyt rajusti Dnipron maalivahdin Denys Boikon kanssa. Husjev nielaisi kielensä tilanteessa ja olisi todennäköisesti kuollut ilman Kankavan apua.
Luettelo Vestfoldin läänin taajamista
Tämä artikkeli on luettelo Vestfoldin läänin taajamista perustuen Statistisk sentralbyrån käyttämään taajaman määritelmään. Vestfoldin läänissä oli 1. tammikuuta 2013 yhteensä 48 taajamaa, johon sisältyvät myös lääninrajan ylittävät taajamat.
Lumsk
Lumsk on Norjan Trondheimista kotoisin oleva folk metalia soittava yhtye. Yhtye yhdistää perinteistä norjalaista kansanmusiikkia rock- ja metallimusiikkiin. Yhtye julkaisi ensimmäisen demonsa 2001 ja on sen jälkeen julkaissut kolme levyä.
Agenda 21
Agenda 21 on Yhdistyneiden kansakuntien kestävän kehityksen toimintaohjelma. Se hyväksyttiin Rio de Janeiron Earth Summitissa vuonna 1992, jolloin ohjelmaa puolsi 179 maata. Ohjelman puitteissa pyritään luomaan kestävän kehityksen ohjelma kaikille kunnille. Numero 21 ohjelman nimessä viittaa 21. vuosisataan.
Toimintaohjelmassa paikallisuudella ja kansalaisyhteiskunnan osallistumisella on keskeinen rooli.
Ohjelman muotoutuminen
Ohjelmateksti esiteltiin ensimmäisen kerran Rio de Janeirossa Earth Summitissa 13. kesäkuuta 1992. Kokouksessa yli 178 maan hallitukset äänestivät ohjelman hyväksymisen puolesta. Tekstin työstäminen oli alkanut jo 1989 ja sitä oli työstetty koko kaksiviikkoisen Earth Summitin ajan.
Osio I: Sosiaaliset ja taloudelliset ulottuvuudet
Kappaleessa 8.7. esitetään, että maiden hallitusten on muodostettava kansalliset kestävän kehityksen strategiat. Strategioiden on rakennuttava olemassa olevien kansallisten talous-, sosiaali- ja ympäristöaiheisten toimintaohjelmien päälle ja yhdistettävä näitä. Strategian kehittämisessä on osallistettava mahdollisimman laaja toimijajoukko.
Strategian tavoitteena tulee olla varmistaa sosiaalisesti vastuullinen taloudellinen kehitys samalla kun suojellaan luonnonvaroja ja ympäristöä.
Osio III: Tärkeiden ryhmien osallistaminen
Agenda 21:ssa todetaan, että kaikkien sosiaalisten ryhmien osallistuminen ja sitoutuminen on ratkaisevaa ohjelman toteutumisen kannalta. Tärkeiksi ryhmiksi tunnustetaan seuraavat:
Ohjelman toteuttaminen Suomessa
Ohjelman tavoitteisiin kuuluu oman kestävän kehityksen ohjelman saaminen kaikille kunnille. Ohjelman vuoksi Suomessa on alettu viettää yleensä maakuntien keskuskaupunkien koordinoimana mm. ympäristöviikkoja, joiden teemana on energiankulutuksen vähentäminen ja ympäristötietoisuus. Osallistuvissa maakunnissa on omat Agenda 21:ä vastaavat ohjelmansa ja tapahtumansa.
Ohjelman kritiikki
Toimintaohjelmaa ja sen täytäntöönpanoa on kritisoitu monesta syystä. Siitä on syytetty todellisuuden ja ideaalien kohtaamattomuudesta, läpinäkyvyyden ja demokratian puutteesta, vaikeaselkoisten ja moniselitteisten käsitteiden käyttämisestä, suuryritysten intressien liiallisesta kuuntelemisesta jne.
Lyla Stevens
Lyla Stevens, myös Betty Sue, on australialainen kirjailija.
Agenda 21
Lähteet
<references group="Agenda 21"/>
Mika Niikko
Mika Ilari Niikko (s. 20. tammikuuta 1967 Lahti) on entinen suomalainen kansanedustaja perussuomalaisten ryhmässä vuosina 2011–2023. Hänet on valittu eduskuntaan Uudenmaan vaalipiiristä.
Niikko toimi ulkoasianvaliokunnan puheenjohtajana vuosina 2019–2022, mutta joutui eroamaan helmikuussa 2022 annettuaan vahvasti kritiikkiä herättäneen lausunnon Ukrainan NATO-jäsenyyteen liittyen.
Nuorisojärjestössä ja yrittäjänä
Niikko on nuorisojärjestöjohtaja, musiikkikustantaja ja entinen parvekelasialan yrittäjä. Juuriltaan karjalainen Niikko asuu Korsossa, ja hänellä on sähköasentajan koulutus. Helluntailainen Niikko on myös lukenut kolme vuotta teologiaa Iso Kirja -opistolla. Hän on Vantaan kaupunginvaltuuston ja Uudenmaan maakuntavaltuuston jäsen.
Vuonna 2000 hän lopetti aktiivisen yrittäjätoiminnan ja perusti erityisnuorisojärjestö Takaisin Elämään ry:n auttaakseen päihdeongelmissa ja kriiseissä olevia nuoria ja toimi yhdistyksen toiminnanjohtajana vuoteen 2011 saakka.
Eduskuntatyö
Vuonna 2011 Niikko valittiin eduskuntaan perussuomalaisten kansanedustajaksi ja samana vuonna hänestä tuli sivistysvaliokunnan jäsen. Lakivaliokunnan jäsen hänestä tuli vuonna 2014. Vaalikautena 2015-2019 Niikko toimi valtiovarainvaliokunnan hallinto- ja turvallisuusjaoston puheenjohtajana, joiden lisäksi hän osallistui myös suuren valiokunnan, lakivaliokunnan, sosiaali- ja terveysvaliokunnan, kansliatoimikunnan, sivistysjaoston sekä asunto- ja ympäristöjaoston työhön. Alkaen vuodesta 2019 Niikko on johtanut puhetta ulkoasianvaliokunnassa.
Vuoden 2014 joulukuussa Niikko kirjoitti, että uuden avioliittolain muutos ei ole vielä lopullinen, koska sen esteenä saattaa olla vielä tuleva kansalaisaloite. "On huolestuttavaa, miten kansanedustajat yksi toisensa jälkeen antavat avioliittolain – eli yhteiskuntamme peruspilarin – valua pois käsistään", Niikko kirjoitti. Hänen mukaan on harhaa väittää, ettei sukupuolineutraalista avioliittolaista seuraa mitään sen enempää vaan se tulisi toteutuessaan muuttamaan koko yhteiskuntarakenteemme, opetussuunnitelmia ja sananvapautta myöten. Avioliittolaki haluttiin Niikon mukaan muuttaa mielikuviin vetoamalla, johon vaikuttivat puoluejohtajien vetoomukset, gallupit, pappien peukutukset ja median yksimielisyys.
Kansalaisaloitteen "Ruotsin kieli valinnaiseksi oppiaineeksi kaikilla kouluasteilla", oli allekirjoittanut 62 158 suomalaista ja asia päätyi sivistysvaliokunnan käsittelyyn. Niikko kritisoi valiokunnan mietintöä, joka kuvasi pakollista ruotsin kielen opiskelua "kulttuurisena, yleissivistävänä ja yhdenvertaisuutta edistävänä ihanteena". Niikon mukaan kaikki isot asiat on päätetty ennalta hallitusneuvotteluissa. Hänen mukaan valiokunnan olisi pitänyt tuoda ilmi tosiasiat, muun muassa miten paljon pakkoruotsi maksaa. Hänen mukaan kansaa hämättiin uskottelemalla, että demokratia toteutuu kansalaisaloitteiden käsittelyssä, sillä todellisuudessa aloitteet ajetaan läpi sellaisessa muodossa, jonka hallitus on etukäteen päättänyt. Niikko haluaisi Suomeen suorat kansanäänestykset yhteiskunnallisesti merkittävistä asioista.
Vuoden 2023 eduskuntavaaleissa Niikko sai 2 247 ääntä joka oli siis  5 300 ääntä vähemmän kuin vuoden 2019 eduskuntavaaleissa joten Niiko tippui eduskunnasta. Syyksi tippumiselle Niikko itse piti syynä että hänen kielteinen Nato-kanta ymmärrettiin väärin, Niikko oli ainoa perussuomalaisten kansanedustaja joka äänesti Suomen Nato jäsenyyshakemus ta vastaan ja Naton liittymisäänestyksessä Niikko oli äänestänyt tyhjää, vaikka Niikko on linjannut kannattavansa Suomen Nato-jäsenyyttä ja uutinen siitä että  vähäosaisille tarkoitettuja elintarvikkeita oli jaettu hänen vaalikampanjassa.
Sidonnaisuudet
Niikko on ilmoittanut seuraavat sidonnaisuudet kansanedustajana vuodelta 2019 :
Hallinto- ja luottamustehtävät yksityisissä yrityksissä, yhteisöissä sekä julkisyhteisöissä ja niistä saadut tulot:
Liike- tai sijoitustoimintaa varten hankitut merkittävät välittömät ja välilliset omistukset:
Muut sidonnaisuudet:
Nykyiset toimielinjäsenyydet ja tehtävät:
Kiina-kytkökset
Tammikuussa 2020 perussuomalaisten kansanedustaja Niikon sidonnaisuuksista paljastui, että hän omisti 20 prosentin osuuden Kiinan valtioon kytkeytyvästä Realmax Oy:stä, joka oli Niikon omistuksen päätyttyä osallistunut eduskunnassa järjestettyyn seminaariin. Lisäksi Niikko oli vuonna 2015 ottanut yrityksen osakkaalta vaalirahoitusta vastaan ja maksanut summan myöhemmin takaisin, mistä hän oli tehnyt ilmoitukset valvovalle viranomaiselle. Niikon mukaan Realmax Oy:n omistus kesti neljän kuukauden ajan vuonna 2017. Eduskunnan pääsihteeri Maija-Leena Paavolan mukaan sidonnaisuus ei kuulunut eduskunnan ilmoitusvelvollisuuden piiriin. Eduskunnan puhemies Matti Vanhanen kommentoi asiaa MTV:n Uutisille toteamalla, että kansanedustajalla on oikeus harjoittaa vienninedistystä ja yritystoimintaa, ja hänen käsittääkseen Niikko on ymmärtänyt roolinsa muuttuneen hänen tultuaan valiokunnan puheenjohtajaksi. Yleisradion MOT-ohjelman selvityksen mukaan Niikko oli edustajatoverinsa Ville Vähämäen kanssa edistänyt Realmaxin liiketoimia vierailullaan Kiinassa muun muassa Kiinan keinoälyjärjestössä, joka on osa Kiinan tiede- ja teknologiajärjestöä, sekä isännöimällä järjestön vierailua eduskunnassa.
Ukrainan NATO-jäsenyyshaluja koskeva kommentti ulkoasiainvaliokunnan puheenjohtajana
8. helmikuuta 2022 Niikko kommentoi ulkoasiainvaliokunnan puheenjohtajana toimiessaan pikaviestipalvelu Twitterissä Ukrainan ja Venäjän välisiä suhteita vaatimalla Ranskan presidentti Emmanuel Macronia ilmoittamaan, ettei Ukraina liity sotilasliitto NATOon.
"Nyt pitäisi sitten Macronin tai jonkun muun astua julkisuuteen ja sanoa että Ukraina ei liity Natoon. Muutoin neuvottelut ei onnistuneet Venäjän näkökulmasta ja seuraukset on karmivat. Eikö Lännestä löydy yhtä viisasta päämiestä joka Venäjän tuntee?", Niikko lausui Twitter-kommentissaan.
Niikon kommentit herättivät tyrmistystä yli puoluerajojen. Keskustan kansanedustaja ja puolustusvaliokunnan jäsen Joonas Könttä esimerkiksi kommentoi Niikon kannanottoa kutsuen sitä varomattomaksi ja Suomen linjan vastaiseksi. Myös mm. kristillisdemokraattien,  kokoomuksen sekä  vihreiden eduskuntaryhmien jäsenet moittivat Niikon kommenttia Suomen ulkopoliittisen linjan vastaiseksi ja harkitsemattomaksi.
Kokoomuksen eduskuntaryhmän puheenjohtaja Kai Mykkänen tyrmäsi Niikon lausunnon ja kommentoi asiaa saman päivän täysistunnossa sanoen, että eduskunnassa "Jokaisen, myös ulkoasianvaliokunnan puheenjohtajan, on syytä sisäistää, että suurvaltojen etupiirisopimusten estäminen on Suomen vapaudelle perustavaa laatua oleva lähtökohta."
Niikon kommentin tuomitsi myös perussuomalaisten puheenjohtaja Riikka Purra, joka kertoi, ettei Niikon mainitsemaa Ukrainan NATO-jäsenyyden vastaista kommentointia tulisi vaatia. Niikon puolueen nuorisojärjestö Perussuomalainen Nuoriso tuomitsi hänen lausuntonsa ja vaati Niikon eroa valiokunnan johdosta.
Niikko luopui ulkoasiainvaliokunnan puheenjohtajan tehtävästä 8. helmikuuta 2022. Niikon eroilmoitus tuli kommentin lausumispäivän iltana.
Yksityiselämä
Niikko on neljän lapsen isä ja on ollut naimisissa vuodesta 2001.
Niikko on itse kertonut julkisuudessa avoimesti lapsuudestaan alkoholistikodissa ja lastenkodissa, varhaisesta omasta alkoholinkäytöstään kouluaikana, osallisuudestaan rikolliseen jengiin ja viimein tulostaan uskoon vuonna 1991, jolloin hän lopetti myös päihteiden käytön ja rikokset. Hän tapasi helluntaiseurakunnassa vaimonsa Saritan ja heillä on kolme yhteistä lasta. Yksi lapsi on Niikon nuoruuden suhteesta. Niikko julkaisi vuonna 2018 muistelmateoksen nimeltä "Pysäyttämätön".
Jocelyn Newman
Ensimmäisessä puheessaan parlamentissa Newman puhui raskasta verotusta ja valtion väliintuloa vastaan. Hän oli ministerinä vuosina 1996–2001 sosiaali- ja yhteisöpalvelujen ministeriöissä. Hän toipui uransa aikana sekä kohdunkaulan että rinnan syövistä. Vuonna 2005 Newman nimitettiin Order of Australian upseeriksi. Hän kuoli 80-vuotiaana Alzheimerin taudin uuvuttamana.
Sarah Nurse
Sarah Nurse (s. 4. tammikuuta 1995 Burlington, Ontario) on kanadalainen jääkiekkoilija, joka pelaa hyökkääjänä. Hän on Kanadan maajoukkueen pelaajana saavuttanut olympiahopeaa Pyeongchangin olympialaisissa 2018 ja voittanut olympiakultaa Pekingin olympialaisissa 2022, missä hänet valittiin turnauksen tähdistökentälliseen. Maailmanmestaruuskilpailuissa hän on voittanut kultaa kotikisoissaan 2021 ja Tanskassa 2022 sekä saavuttanut hopeaa kotikisoissaan 2023 ja pronssia Suomen kisoissa 2019. Alle 18-vuotiaiden MM-kilpailuissa hän voitti kultaa vuonna 2013. Seuratasolla hän edusti vuosina 2013–2017 Wisconsinin yliopiston joukkuetta.
Sarah Nursen serkku Darnell Nurse on NHL-jääkiekkoilija. Aikoinaan amerikkalaista jalkapalloa NFL:ssä pelannut Donovan McNabb on myös hänelle sukua.
Toinen uusi-aalto
Toinen uusi-aalto on suomalaisen Raivopäät -yhtyeen EP, ja kaikkiaan toinen julkaisu. Se julkaistiin vuonna 1994.
Vinnie Vincent Invasion
Vinnie Vincent Invasion oli yhdysvaltalainen hardrockmusiikkia esittänyt yhtye, jonka Kiss-yhtyeestä erotettu soolokitaristi Vinnie Vincent perusti vuonna 1984 Los Angelesissa.
Jade North
Jade North (s. 7. tammikuuta 1982 Taree) on australialainen jalkapalloilija.
Jalkapallomaajoukkue
North debytoi Australian maajoukkueessa 2002. Hän on pelannut 41 maaottelua.
Sotamies
Sotamies on suomenkielinen nimitys alimmalle sotilasarvolle. Sitä voidaan suomenkielisissä yhteyksissä käyttää myös käännöksenä muunkielisille alimman sotilasarvon nimityksille.
Iso-Britannia
Isossa-Britanniassa sotamies on private, lyhennettynä Pte. Britannian armeijan sotamies-arvo kattaa Naton arvoasteikon arvot OR-1 ja OR-2. Sotamiehellä ei Britanniassa ole käytössään arvomerkkiä.
Suomi
thumb|Ratsumieskilta ry:n ratsastajia Farmari-2008 maatalousnäyttelyssä vuoden 1922 mallia olevissa sotilasvirkapuvuissa, joiden takkeja kutsutaan puhekielessä Suomessa luurankotakeiksi |275px
Sotamies on Suomen puolustusvoimissa sekä Rajavartiolaitoksessa alin sotilasarvo. Sotamiehet kuuluvat miehistöön niin kuin seuraavat sotilasarvoltaan ylemmät, korpraalit ja ylimatruusit. Sotamiehestä voidaan käyttää puolustushaara- tai aselajikohtaisia arvoja, kuten
Yhdysvallat
thumb|75px|Ylemmän sotamiehen (E-2) käyttämä arvomerkki. Yhdysvalloissa sotamies on private, lyhennettynä PVT. Yhdysvaltain armeijassa sotamies-arvo käsittää kaksi alinta sotilasarvoa. Arvoista alempi, viralliselta nimeltään private E-1, annetaan kaikille uusille sotilaille. E-1 sotamiehillä ei ole käytössä arvomerkkiä. Ylemmällä sotamiesarvolla, viralliselta nimeltään E-2, on käytössä arvomerkki (katso kuva). Ylemmät sotamiehet ylennetään Yhdysvaltain armeijassa nykyisin automaattisesti kuuden kuukauden palveluksen jälkeen, mutta ylennystä voidaan myös tarvittaessa nopeuttaa korkeintaan kahdella kuukaudella.
Test Drive
Test Drive on Distinctive Softwaren (DSI) aloittama ajopelisarja, jota on julkaissut aluksi Accolade. Myöhemmin sarjaa on julkaissut Eden Games.
Anoa
Anoa eli kääpiöpuhveli (Bubalus depressicornis) on erittäin uhanalainen nautaeläinlaji, jota tavataan vain Sulawesin ja Butonin saarilla Indonesiassa.
Anoan elintavat ja muu biologia tunnetaan huonosti. Se kuitenkin tiedetään, että eläimen tyypillistä elinympäristöä ovat soiset alankometsät. Lajin kanta on pienentynyt rajusti metsästyksen ja metsäalueiden pirstaloitumisen takia.
Anoa ja vuorianoa (Bubalus quarlesi) ovat läheistä sukua toisilleen, ja vuorianoa on toisinaan luokiteltu anoan alalajiksi nimellä Bubalus depressicornis quarlesi.
Our Lady Peace
Our Lady Peacen kappale "Whatever" oli edesmenneen WWE:ssä painivan Chris Benoitin tunnuskappale.
Karin Hackl
thumb|Karin Hackl Karin Hackl (s. 14. kesäkuuta 1989 Admont) on itävaltalainen alppihiihtäjä.
Qishnin piirikunta
Qishnin piirikunta sijaitsee Mahran maakunnassa Jemenissä. Vuonna 2003 sen asukasluku oli 11 441.
Kategoria (filosofia)
Kategoria (entiteettiluokka, perusluokka ) tarkoittaa filosofiassa (erityisesti ontologiassa) yleisimpiä todellisuuden olemuksia tai yleisimpiä käsitteitä, peruskäsitteitä.
Filosofeilla on ollut hyvin erilaisia näkemyksiä siitä, mitä kategorioita on olemassa. Olevan kategorioina on pidetty esimerkiksi fyysisiä kappaleita, mieliä, ominaisuuksia, relaatioita, aikaa ja avaruutta sekä tapahtumia.
Aristoteleen kategoriat
Aristoteelisessa perinteessä oleva on mitä tahansa, minkä voidaan sanoa olevan sanan 'oleminen' missä tahansa merkityksessä. Olevan kategorioita voidaan siis ajatella erilaisina olemisen tapoina. Täsmällisemmin kategoriat ovat asioiden kaikkein yleisimmän tason luokkia, eli luokkia joita ei voida enää palauttaa mihinkään muuhun yleisempään luokkaan.
Aristoteleen filosofiassa kategorialla (summum genus tai genus generalissimum) tarkoitetaan olemusta, joka ei ole minkään suvun (genus) laji (species), eli kaikkein ylimpänä hierarkiassa olevia käsitteitä. Hän esitteli teoksessaan Kategoriat seuraavat kymmenen kategoriaa:
Substanssin käsitteen sisältö on edelleen filosofisen keskustelun aihe.
Stoalaiset kategoriat
Stoalaiset lukivat kategorioiksi seuraavat neljä:
Kantin kategoriat
Immanuel Kant esitti teoksessaan Puhtaan järjen kritiikki seuraavan järjestelmän:
Muita järjestelmiä
Charles S. Peirce, joka oli tutkinut sekä Kantin että Aristoteleen teorioita, esitti kolmen kategorian järjestelmän: ensiys, toiseus ja kolmannuus, jota hän käytti usein myöhemmissä teoksissaan. Edmund Husserl kirjoitti laajalti kategoriajärjestelmistä osana fenomenologiaansa.
Mitja Mežnar
pienois|Mitja Mežnar Oslon MM-kisoissa 2011. Mitja Mežnar (s. 30. kesäkuuta 1988 Kranj, Jugoslavia) on slovenialainen mäkihyppääjä.
Mežnar hyppäsi vuosina 2005 ja 2007 kultaa voittaneessa Slovenian joukkueessa nuorten MM-kisoissa. Henkilökohtaisessa kilpailussa hän oli neljäs 2007.
Mäkihypyn maailmancupissa Mežnar kilpaili ensimmäisen kerran Engelbergissä vuonna 2007. Hänen paras sijoituksensa maailmancupissa on tammikuulta 2011, kun hän oli Sapporon kisassa 16:s. Vancouverin olympialaisissa 2010 hän sijoittui suurmäen kilpailussa 29:nneksi ja oli mukana joukkuekilpailussa kahdeksanneksi sijoittuneessa Slovenian joukkueessa. MM-kilpailuihin hän on osallistunut Liberecissä 2009 ja Oslossa 2011. Joukkuekilpailussa hän on sijoittunut Liberecissä seitsemänneksi ja Oslossa kuudenneksi. Henkilökohtaisissa kilpailuissa hänen paras MM-sijoituksensa on Liberecistä normaalimäen 31. sija.
Aénor de Châtellerault
Aénor de Châtellerault (tunnetaan myös nimellä Aénor de Rochefoucauld) (n. 1103 – maaliskuu 1130) oli Akvitanian herttuatar ja Eleonoora Akvitanialaisen, joka oli sukupolvensa kenties vaikutusvaltaisin eurooppalainen nainen, äiti.
Aénor'n vanhemmat olivat Châtellerault'n varakreivi ja varakreivitär Aimery I ja Dangereuse de l'Isle Bouchard. Hänen äitinsä jätti miehensä rakastajansa Vilhelm IX:n takia, ja vuonna 1121 Aénor nai Vilhelm IX:n pojan Vilhelm X:n. He saivat kolme lasta:
F. E. Kellosalmi
Politiikkaan
Kellosalmi vaikutti 1890-luvun puolivälistä lähtien raittiusliikkeessä. Hän oli Helsingissä toimineen raittiusyhdistys Rauhan puheenjohtaja ja osallistui Raittiuden Ystävien edustajana Suomen Työväenpuolueen Forssan puoluekokoukseen. Kellosalmi kuului Suomen Kirjaltajaliiton hallitukseen sekä Helsingin kaupunginvaltuustoon, jonne hänet valittiin Suomalaisen puolueen listoilta. Syksyllä 1904 Kellosalmi muutti Kotkaan hankittuaan Reino Drockilan kirjapainon oikeudet. Samalla hän liittyi Kotkan työväenyhdistykseen ja oli mukana perustamassa Eteenpäin-lehteä sekä Kotkan Työväen Osuuskauppaa. Suurlakon aikana Kellosalmi toimitti Tietoja kansalle -nimistä lakkolehteä Vihtori Simosen kanssa. Vuonna 1909 hänet valittiin kansanedustajaksi. Kellosalmi oli myös Kotkan kaupunginvaltuuston jäsen.
Vuoden 1909 valtiopäivillä Kellosalmi ja Suomalaisen puolueen Juhani Arajärvi aiheuttivat kohun junailtuaan poliittisen lehmänkaupan. Kahta pankkivaltuusmiehen paikkaa täytettäessä suomettarelaiset äänestivät SDP:n Yrjö Sirolaa sosialidemokraattien kannattaessa myöntyväisyyspolitiikkansa ansiosta huonossa huudossa ollutta Ernst Nevanlinnaa. Kumpikin puolue sai näin lisäpaikan nuorsuomalaisten ja ruotsalaisten kustannuksella. Kellosalmi puolestaan ansaitsi tapauksesta lisänimen "Lehmänkellosalmi".
Sisällissota
Kellosalmi työskenteli Kotkassa Eteenpäin-lehden kirjapainon johtajana sekä taloudenhoitajana vuoteen 1915 saakka. Keväällä 1917 Kellosalmi muutti Viipuriin, kun hänet valittiin Viipurin Työväen Sanomalehti- ja Kirjapaino-osuuskunnan kirjapainon johtajaksi. Kellosalmi toimi SDP:n Viipurin kunnallisjärjestön puheenjohtajana ja lokakuun 1917 eduskuntavaaleissa hänestä tuli jälleen kansanedustaja. Ennen marraskuun yleislakkoa Kellosalmi valittiin Viipurin työväen järjestyskaartin päälliköksi.
Sisällissodan käynnistyessä eduskunnan pankkivaliokunnan varapuheenjohtajana toiminut Kellosalmi nimitettiin kansanvaltuuskunnan raha-asiainosaston alaisen Valtiokonttoriin valvojaksi. Viraston nimi muutettiin myöhemmin Maksukonttoriksi. Maaliskuun alussa Kellosalmi ja Jaakko Mäki ottivat kansanvaltuuskunnan tietämättä yhteyttä Maalaisliiton kansanedustajaan Eetu Takkulaan ja ehdottivat porvareille rauhanneuvottelujen aloittamista. Huhtikuussa kansanvaltuuskunta evakuoitiin Viipuriin, josta Kellosalmi pakeni puolisoineen sodan viimeisinä päivinä Neuvosto-Venäjälle.
Neuvostoliitossa
Kellosalmi päätyi aluksi Pietarin kautta Omskiin, jossa hän työskenteli rautateiden kirjapainossa sekä paikallisen sanomalehden toimitusneuvostossa. Vuonna 1920 Kellosalmi lähetettiin Petroskoihin. Hän työskenteli vuoteen 1923 Karjalan kansallisen kirjapainon johtajana sekä Vapaus-lehden toimittajana, 1924–1926 Kustannusliike Kirjan sihteerinä, 1926–1932 Kansainvälisen Puna-avun organisaattorina ja 1932–1934 Petroskoin talous- ja kauppakorkeakoulun suomenopettajana sekä Kustannusliike Kirjan kielenkääntäjänä. Marraskuussa 1935 NKP:n Karjalan aluekomitea erotti puolueesta 14 Kirjan työntekijää vastavallankumouksellisesta kansalliskiihkoisesta toiminnasta syytettynä. Kellosalmen ohella joukossa oli muun muassa kustannusliikkeen johtaja Teemu Törmälä. Kellosalmi vangittiin vielä samana syksynä, mutta helmikuussa hänet vapautettiin heikentyneen terveydentilansa johdosta. Kellosalmi kuoli maaliskuussa 1939 Petroskoissa 61-vuotiaana.
Perhe
F. E. Kellosalmen puoliso oli Sääksmäestä kotoisin ollut ompelija Vilhelmiina ”Mimmi” Santala (s. 1873), jonka kanssa hän avioitui 1899. Pariskunnalla oli Neuvostoliitossa yksi ottopoika. Mimmi Kellosalmi toimi vuodesta 1892 lähtien pitkään raittiusyhdistys Rauhan rahastonhoitajana ja myöhemmin puheenjohtajana. Hän kuului Kotkan työväenyhdistyksen johtokuntaan ja oli yhdistyksen naisosaston puheenjohtaja. Mimmi Kellosalmi toimi myös Työläisnainen-lehden avustajana, oli ehdokkaana eduskuntavaaleissa ja näytteli 1910-luvulla Kotkan Työväen Teatterissa. Sisällissodan jälkeen hän jatkoi järjestötoimintaansa Neuvostoliitossa.
Kellosalmen veli Paavali Rudolf (s. 1885) teloitettiin sisällissodan päätyttyä toukokuussa 1918 Kymissä.
Ristinummi (Vaasa)
Ristinummella sijaitsee mm. Variskan koulu. Kivenheiton päässä sijaitsevat kaupungin vedenottamo Pilvilampi ja läheiset luontoalueet. Ostoskeskuksen vieressä sijainnut purettavana ollut Nummen koulu tuhopoltettiin toukokuussa vuonna 2017. Ristinummella asuu paljon vanhuksia ja ulkomaalaistaustaisia asukkaita.
Geoff Muldaur
pienoiskuva|Geoff Muldaur Geoffrey Muldaur (s. 1945 Pelham, New York) on yhdysvaltalainen folk-, blues- ja folk rock -kitaristi sekä laulaja. Geoff Muldaur on yksi useista Cambridgen ja Woodstockin bluesmusiikkipiireistä nousseista artisteista.
Vuonna 1963 vanhan folkmusiikin esittäjä Jim Kweskin kutsui Muldaurin yhtyeeseensä Jim Kweskin Jug Band. Muldaur levytti yhteen kanssa neljässä vuodessa viisi albumia ja meni naimisiin yhtyeen viulistin Maria D'Amaton kanssa. Yhtyeen hajottua pari muutti Woodstockiin, jonne oli kerääntynyt joukko merkittäviä folkmuusikoita mukaan lukien Bob Dylan, The Band ja Paul Butterfield. Parin avioliitto päättyi vuonna 1972.
1970-luvulta alkaen Muldaur on tehnyt ja tuottanut lukuisia blueslevyjä ja säveltänyt musiikkia lukuisiin elokuviin ja televisio-ohjelmiin. Tunnetuin hänen elokuvatöistään on Terry Gilliamin Brazil-elokuvan (1985) soundtrack. Muldaur on myös voittanut elokuvamusiikistaan Emmy-palkinnon.
Muldaur on konsertoinut Yhdistyneessä kuningaskunnassa, Saksassa ja Irlannissa ja esiintynyt muun muassa Carnegie Hallissa ja Kennedy Centerissä sekä useilla blues- ja folk-festivaaleilla.
==Levytyksiä ==
Viktor Jakušev
Viktor Jakušev (16. marraskuuta 1937 Moskova, Neuvostoliitto – 5. heinäkuuta 2001 ) oli venäläinen jääkiekkoilija, pelipaikaltaan keskushyökkääjä. Hän pelasi 134 maaottelua tehden 50 maalia Neuvostoliiton maajoukkueessa v. 1959–1968. Neuvostoliiton mestaruussarjassa hän pelasi 400 liigaottelua ja teki 162 maalia. Jakušev pelasi jääkiekkoseurassa Lokomotiv Moskova.
Albert Raitanen
Kustaa Albert Raitanen (12. lokakuuta 1886 Hinnerjoki – 1918 Lahti) oli suomalainen poliitikko, joka toimi SDP:n kansanedustajana vuonna 1917.
Elämä
Raitasen vanhemmat olivat torppari Kustaa Vihtori Raitanen (s. 1857) ja Iida Sofia Erlandintytär (1861–1914). Hän työskenteli aluksi kotiseudullaan renkinä ja maatyömiehenä. Raitanen oli myös Hinnerjoen työväenyhdistyksen puheenjohtaja. Vuodesta 1912 lähtien hän toimi SDP:n Turun läänin pohjoisen vaalipiirin luennoitsijana. Raitanen valittiin eduskuntaan vuonna 1917.
Sisällissodan aikana Raitanen toimi Pääesikunnan tiedusteluosaston mukaan mahdollisesti Porissa punaisten asettaman rahatoimikamarin rahastonhoitajana. Huhtikuussa Raitanen pakeni Lahteen, jossa hän katosi kuun vaihteessa. Raitanen nähtiin kaupungissa vielä ennen Lahden taistelun alkua, mutta sen jälkeen hänen vaiheistaan ei ole varmuutta. Joidenkin tietojen mukaan Raitanen olisi kuollut Lahden vankileirillä. Hänet julistettiin kuolleeksi vuonna 1938.
Väinö Rautiainen
Eduskuntatyö
Rautiainen valittiin kansanedustajaksi vuosiksi 1979–1983 Kristillisestä liitosta Keski-Suomen läänin vaalipiiristä.
Tunnustukset
Rautiainen sai useita tunnustuksia, muun muassa valtakunnallisen yrittäjäpalkinnon 1977. Kotikunta Saarijärvi myönsi hänelle 1997 Saarijärven Paavo -arvonimen kotiseudun hyväksi tehdystä työstä.
Yksityiselämä
Rautiaisella oli Yhdysvalloissa karjatila, jossa hän asui 1980-luvun lopulta alkaen, mutta säilytti Suomen kotimaana, jonne hän palasi vaimon sairastuttua.
Emilija Kokić
thumb|Emilija Kokić vuonna 2008. Emilija Kokić (s. 10. toukokuuta 1968 Zadar) on kroatialainen popmuusikko. Hän aloitti laulajan uransa yhtyeessä Riva, joka voitti Eurovision laulukilpailun 1989. Riva hajosi vuonna 1991, jolloin Kokić lähti soolouralle.
Semikarbatsidi
Semikarbatsidi eli karbamyylihydratsiini (CH5N3O) on hydratsiineihin kuuluva orgaaninen yhdiste ja urean johdannainen.
Ominaisuudet, valmistus ja käyttö
Semikarbatsidi on kiinteänä väritöntä ainetta ja se liukenee hyvin veteen ja etanoliin. Vesiliuokset ovat heikosti emäksisiä.
Semikarbatsidia valmistetaan yleensä urean ja hydratsiinin välisellä reaktiolla. Mikäli ureaa on selvästi ylimäärin, muodostuu tuotteena hydratsodikarbonamidia. Muita tapoja valmistaa sitä ovat hydratsiinisulfaatin ja kaliumsyanaatin välinen reaktio tai nitrourean pelkistys.
Semikarbatsidi on nukleofiilinen yhdiste ja reagoi elektrofiilien, esimerkiksi aldehydien ja ketonien kanssa. Näin voidaan valmistaa semikarbatsoneja. . Yhdistettä voidaan käyttää myös TLC-levyjen visualisointiin. Se muodostaa α-ketokarboksyylihappojen kanssa UV-valossa fluoresoivan yhdisteen.
Myrkyllisyys
Semikarbatsidin on osoitettu aiheuttavan hiirille syöpäkasvaimia, mutta sen karsinogeenisuudesta ihmiselle ei ole varmuutta. Semikarbatsidia on havaittu eräissä lasipurkkeihin pakatuissa elintarvikkeissa ja se on mahdollisesti peräisin tiivisteestä, jonka valmistuksessa on käytetty atsodikarbonamidia.
Lukáš Hlava
thumb|Lukáš Hlava Lukáš Hlava (s. 10. syyskuuta 1984 Turnov) on tšekkiläinen mäkihyppääjä, joka edustaa Dukla Libereciä.
Mäkihypyn maailmancupissa Hlava kilpaili ensimmäisen kerran 11. tammikuuta 2003 Liberecissä sijoittuen 47:nneksi. Maailmancupin pisteille hän pääsi ensimmäisen kerran Vikersundin lentomäessä tammikuussa 2007 oltuaan 27:s. Hlavan paras sijoitus maailmancupissa on kolmas sija Lahdesta 4. maaliskuuta 2012.
Hlava sijoittui Liberecin MM-kilpailuissa 2009 normaalimäessä 20:nneksi. Vancouverin olympialaisissa 2010 hän oli normaalimäessä 38:s ja joukkuekilpailussa seitsemäs. Lentomäen MM-kilpailuissa Vikersundissa 2012 hän sijoittui 16:nneksi.
Jean Anouilh
thumb|Jean Anouilh (1940)
Jean Anouilh ['ʒɑ̃ a'nuj] (23. kesäkuuta 1910 Bordeaux, Gironde, Ranska – 3. lokakuuta 1987 Lausanne, Sveitsi ) oli ranskalainen näytelmäkirjailija ja elokuvakäsikirjoittaja.
Anouilh’lla oli baskijuuret ja hän syntyi Bordeaux’ssa. Hän teki pitkän uran ja kirjoitti monia näytelmiä hyvin erilaisissa tyylilajeissa. Jotkut ovat klassisia farsseja, joissa on synkkiä käänteitä, toiset ovat kreikkalaisten myyttien sovituksia toiseen aikaan tai tilanteeseen ja jotkut tutkielmia elämästä ja rakkaudesta.
Anouilh kirjoitti muun muassa näytelmän Becket eli Jumalan kunnia (1960), josta tehtiin samanniminen elokuvasovitus (Becket 1964, ohj. Peter Glenville). Näytelmä perustuu löyhästi historiaan, ja sen hahmoina ovat Henrik II ja Thomas Becket.
Jean Anouilh tuli teatteripiireissä tunnetuksi tuskaisena taiteilijana, jonka oli vaikea luovuttaa tekstiään harjoiteltavaksi, saati seurata näytelmänsä valmistumista. Toisaalta hän oli myös hyvin tuottelias ja sai valmiiksi uuden näytelmän suunnilleen joka vuosi ellei useamminkin. Hänen sanotaan hallinneen niin klassisen draaman, surrealismin, psykoanalyysin kuin kevyen vaudevillenkin keinot ja kyenneen käsittelemään vaikeitakin filosofisia kysymyksiä kevyesti. Hän kutsuikin kaikkia näytelmiään komedioiksi, toisia mustiksi ja toisia ruusunpunaisiksi.
Sayhutin piirikunta
Sayhutin piirikunta sijaitsee Mahran maakunnassa Jemenissä. Vuonna 2003 sen asukasluku oli 11 746.
T-84
T-84 on ukrainalainen taistelupanssarivaunu. Vaunu kehiteltiin T-80UD taistelupanssarivaunun pohjalta. Vaunun kehittely alkoi vuonna 1993 ja se otettiin käyttöön Ukrainan maavoimissa vuonna 2001 ja Thaimaan maavoimissa vuonna 2014. Vaunun suunnitteli Harkovan Morozovin suunnittelutoimisto ja sitä valmistaa Malyševin tehdas.
Kehittely
220px|thumb|vasen|T-84-120 Oplot näytteillä [[Eurosatoryssä Pariisissa vuonna 2012.]] T-80UD vaunua päätettiin jatkokehittää vuonna 1993 ja lopputuloksena oli T-84. T-80 oli suunniteltu yhteistyönä Pietarissa sijaitsevan Kirovin tehtaan ja harkovalaisen Malyševin tehtaan kanssa. Malyshev valmisti T-80UD-mallia vuodesta 1986, mutta sen tuotanto keskeytyi Ukrainassa, sillä suuri osa siihen tarvituista osista valmistettiin muualla Neuvostoliitossa. T-84 ollessa kehitteillä siitä käytettiin useita eri nimiä, kuten Object 478B ja Object 478DU2. Erona T-80-vaunuun ukrainalaiset alkoivat käyttää muun muassa uutta tykkitornia, joita olisi muuten jouduttu tuomaan Venäjältä. uusi tykkitorni oli hitsattu, kun taas aiempi T-80 vaunun torni oli valettu. Ensimmäiset T-84-vaunut otettiin käyttöön Ukrainan maavoimissa vuonna 2001 ja vaunu oli ensimmäinen Ukrainan maavoimissa käyttöön otettu uusi taistelupanssarivaunu sitten Neuvostoliiton hajoamisen. Vaunua on esitelty useille eri maille, kuten Pakistanille, Turkille ja Yhdistyneille arabiemiirikunnille. Thaimaan armeija tilasi 49 taistelu- ja tukivaunua vuonna 2011 ja ensimmäiset viisi niistä luovutettiin vuonna 2014.
Pakistan tilasi Ukrainasta vuonna 1996 yhteensä 320 T-80U-vaunua, jotka toimitettiin vuoteen 1999 mennessä. Niiden viimeisimpien valmistuserien vaunujen varustus on lähes samankaltainen T-84:n kanssa ja niillä oli myös hitsatut tykkitornit.
Ominaisuudet
T-84 on rakenteeltaan hyvin samankaltainen T-80-vaunun kanssa. Ajajan tilat ovat vaunun etuosassa, tykkitorni keskellä ja moottori takaosassa. Vaunun valmistajan mukaan T-84-vaunun suojaus reaktiivipanssareineen vaunun tykkitornissa ja rungossa on parempi kuin T-72- tai T-80-vaunuissa. Vaunun pääaseena toimii 125 mm KBA-3 sileäputkinen panssarivaunukanuuna, joka on paikallisesti valmistettu versio venäläisestä 2A46M-panssarivaunukanuunasta. Tykissä on automaattilataaja, joka on samankaltainen kuin T-64-vaunun automaattilataaja. Tykillä voi ampua 7-9 laukausta minuutissa. Sillä pystyy myös laukaisemaan laserohjattuja panssarintorjuntaohjuksia.
Vaunusta löytyy myös Shtora-1-infrapunajärjestelmä vihollisten ohjuslaitteistoja vastaan, jollainen löytyy myös venäläisestä T-90-vaunusta. Komentajalla on käytössään vakautettu TKN-4S Agat -yö- ja päivätähtäin. Ampujalla puolestaan on IG46 Irtyš -päivätähtäin, johon kuuluu laseretäisyysmittari ja ohjusten ohjaus. Ampujalla on myös Buran-E-yötähtäin. Vaunu voidaan varustaa myös lämpökameroilla. Laserohjattuja ohjuksia voidaan ampua päivällä 5 000 metriin ja tavallisilla tykin ammuksilla 2 500 metriin. Buran-E-tähtäimellä voidaan ampua yöolosuhteissa 1 200 metriin saakka ja lämpökameroilla 3 000:n.
T-84:n voimanlähteenä toimii 6TD-2 dieselmoottori, joka tuottaa 1 200 hevosvoimaa. 1 500:n hevosvoiman 6TD-3 moottori on kehitteillä. Vaunuun voidaan asentaa myös miinanraivausvälineistöä.
Ukrainan armeija on käyttänyt vaunua Itä-Ukrainan kriisin aikana. Forbesin mukaan Ukrainalla on 2022 vain viisi tai kuusi tällaista vaunua, jotka riittävät yhden komppanian varustamiseen.
Pirkko Ikonen
Pirkko Tuulikki Ikonen (s. 11. toukokuuta 1927 Hollola) on suomalainen kansanedustaja. Hän toimi Keskustapuolueen kansanedustajana vuosina 1983–1991. Hän oli kansanedustajana Keski-Suomen läänin vaalipiiristä.
Adolph von Menzel
thumb|175px|Adolph von Menzel Adolph Friedrich Erdmann von Menzel (8. joulukuuta 1815 Breslau, Preussi – 9. helmikuuta 1905 Berliini, Saksan keisarikunta) oli saksalainen taidemaalari, piirtäjä ja kuvittaja. Hänet tunnetaan parhaiten Preussin historiaan ja varsinkin Fredrik Suureen liittyvistä isänmaallisista historiamaalauksistaan, mutta hän kuvasi myös oman aikansa tavallista elämää tavalla, joka läheni myöhempää ranskalaista impressionismia.
Menzel tunnettiin elinaikanaan parhaiten historiamaalauksistaan, jotka täyttivät myös propagandistisen tehtävän Preussin valtakunnan laajetessa voimakkaasti 1800-luvun aikana. 1900-luvulla Menzeliä alettiin arvostaa ensisijaisesti hänen genremaalaustensa omaperäisten sommitelmien ja taitavan valon käytön ansiosta.
Ura ja taide
thumb|320px|Eräs Menzelin tunnetuimmista maalauksista, Fredrik Suuren musiikkiharrastuksia esittävä [[Huilukonsertto Sanssoucissa (1852).]] thumb|320px|Rautavalssitehdas (1875). Menzel teki ensimmäiset öljymaalauksensa jo 1830-luvun puolivälissä, mutta ryhtyi maalaamaan aktiivisesti vasta yli 30-vuotiaana. Vuonna 1849 hän aloitti sarjan Fredrik Suurta ja tämän hovia esittäneitä historiamaalauksia, jotka saivat runsaasti huomiota. Hän kuvasi historiallisia aiheitaan tarkan realistisesti ja psykologisen täsmällisesti. Menzel oli hyvin tarkka historiamaalaustensa autenttisuudesta ja tutki niitä varten tarkoin historiallisten univormujen ja aseiden yksityiskohtia. Fredrik Suuren ohella hän teki maalauksia myös tuolloin vielä vallassa olleesta kuningas Vilhelm I:stä. Monet hänen maalauksistaan päätyivät myöhemmin Berliinin Kansallisgallerian omistukseen.
Menzelin tuotannon nykyään arvostetuin osa muodostuu kuitenkin erilaisia maisema-, katu- ja sisänäkymiä esittävistä pienistä maalauksista ja piirroksista, joita hän teki suunnilleen vuodesta 1840 alkaen. Niissä on usein aikansa maalaustaiteen konventioista poikkeavia tarkastelukulmia, hahmojen ryhmittelyjä ja kohteen rajauksia. Menzel toi maalaustaiteeseen myös kokonaan uusia aiheita. Hänen vuonna 1875 valmistuneen teoksensa Rautavalssitehdas katsotaan aloittaneen 1800-luvun kuvataiteen teollisuus- ja työläiskuvauksen. Tämä maalaus otettiin aikanaan vastaan suurena yllätyksenä.
thumb|left|165px|Olohuone ja taiteilijan sisar (1847). Menzelin maalaustekniikkaan kuului eräitä piirteitä, jotka enteilivät vuosikymmeniä myöhempää ranskalaista impressionismia, esimerkiksi kauempana olevien kohteiden kuvaaminen epätarkempina ihmisen luonnollista näköhavaintoa jäljitellen. Maalauksissa Huone ja parveke (1845) sekä Taiteilijan sisar olohuoneessa (1847) Menzelin on katsottu ennakoineen impressionistista tyyliä hienostuneella valon käytöllään ja avoimilla siveltimenvedoillaan. Menzel vieraili vuodesta 1855 alkaen säännöllisesti Pariisissa, ja hänellä tiedetään myös olleen yhteyksiä ranskalaisiin taidemaalareihin Edgar Degas’han ja Ernest Meissonieriin.
Menzel toimi vuodesta 1853 kuninkaallisen taideakatemian opettajana ja sai vuonna 1856 nimityksen professoriksi sekä vuonna 1875 senaattoriksi. Hän sai myöhemmin monia koti- ja ulkomaisia kunnianosoituksia. Vuonna 1885 hänet vihittiin Berliinin yliopiston kunniatohtoriksi, ja hänet kutsuttiin monien eurooppalaisten akatemioiden jäseneksi. Hän sai myös Berliinin ja Breslaun kaupunkien kunniakansalaisuuden sekä 1895 todellisen salaneuvoksen arvonimen tittelillä ”ylhäisyys”. Vuonna 1898 Menzel kutsuttiin Mustan kotkan ritarikunnan jäseneksi ja samalla aateloitiin. Kuoltuaan vuonna 1905 hän sai valtiolliset hautajaiset.
Marjukka Tepponen
Marjukka Tepponen (s. 16. heinäkuuta 1984) on laulukilpailuissa menestynyt suomalainen sopraano. Hän voitti Timo Mustakallio -laulukilpailun vuonna 2008 ja Lappeenrannan valtakunnallisten laulukilpailujen  naisten sarjan 2010.
Siilinjärven musiikkiopistossa 5-vuotiaana pianonsoitolla, 1999 laulun yksityisopinnoilla ja 2000–2003 Kuopion konservatoriossa musiikin opintonsa alkuun saattanut Tepponen valmistui 2007 Jyväskylän ammattikorkeakoulun muusikkolinjalta pääaineena laulu. Hän opiskeli laulua sittemmin Sibelius-Akatemiassa vuodesta 2008, suorittaen lauludiplomin 2011.
Vuonna 2010 Tepponen esiintyi Kansallisoopperassa Don Giovanni -oopperan Zerlinan roolissa ja Savonlinnan oopperajuhlilla Carmenissa mustalaistyttö Frasquitan roolissa ja on sittemminkin laulanut samoilla areenoilla. Tepponen on laulanut myös muun muassa Kuopion kaupunginorkesterin ja Keski-Suomen alueoopperan solistina. Ulkomaan debyyttinsä hän teki Itävallassa syyskuussa 2010 Grazin oopperassa laulamalla Mimín roolin Puccinin oopperassa La bohème.
Perhe
Tepponen on kotoisin Siilinjärveltä, josta perhe muutti Kuopioon 2001. Hänen isänsä on ammattimuusikko Kuopion kaupunginorkesterissa. Tepponen kertoo oopperakärpäsen iskeneen hänen käytyään katsomassa Kuopiossa La bohème -oopperan ainakin kuusi kertaa. Tepponen kertoo tärkeimmän palautteensa olevan hänen huonokuuloisen, jo edesmenneen mummonsa mietteet, että Marjukan ääni kuulostaa siltä ”kuin se tulisi taivaasta”. Hän kertoo eläneensä toisen puolen elämästään kasvaen maalla hevosia hoidellen ja ihan tavallisia töitä tehden.
Tepposen puoliso on yhdysvaltalainen baritoni Kevin Greenlaw. He asuvat Lontoossa. Häät on tarkoitus viettää alkukesästä 2016. Tepponen ja Greenlaw esiintyivät nimirooleissa Tampere Filharmonian Kullervo-sinfoniassa 2015 ja yhdessä myös Turun ruotsalaisen teatterin Figaron häissä 2014.
Mercedes F1 W06 Hybrid
Mercedes F1 W06 Hybrid on Mercedeksen käyttämä Formula 1 -auto kaudella 2015. Autoa ajoivat saksalainen Nico Rosberg sekä hallitseva maailmanmestari brittiläinen Lewis Hamilton.
Yhteenveto
Auto julkistettiin Jerezissä ajetuissa testeissä 1. helmikuuta. Kauden ensimmäisessä kilpailussa Australiassa talli ajoi ylivoimaiseen kaksoisvoittoon. Hamilton ajoi paalulta voittoon Rosbergin sijoittuessa toiseksi. Kilpailussa nähdyn ylivoiman jälkeen sarjan kaupallisia oikeuksia hallinnoiva Bernie Ecclestone sekä Red Bull -talli vaativat, että FIA tasoittaisi kilpailua. Mercedeksen urheilujohtaja Toto Wolff ja Hamilton näkivät vaatimukset epäreiluina.
Malesian GP:ssä Mercedeksen auto osoittautui Ferrarin autoa huonommaksi kuumissa olosuhteissa. Hamilton ajoi jälleen paalupaikalle, mutta kilpailussa voittoon nousi Ferrarin Sebastian Vettel. Mercedekset joutuivat tekemään yhden varikkopysähdyksen Vetteliä enemmän ja hävisivät Ferrarille lopulta noin kymmenellä sekunnilla.